МОТИВИ ЗА   ИЗМЕНЕНИЕ НА 
НАРЕДБАТА № 7 ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА САМУИЛ
1. Причините, които налагат изменението
С промените в Административнопроцесуалния кодекс (АПК), Закона за гражданската регистрация (ЗГР), както и с приетите Наредба №РД-02-20-06/24.04.2012 г. за издаване на удостоверения въз основа на регистъра на населението и Наредба №РД-02-20-9/21.05.2012 г. за функциониране на Единната система за гражданската регистрация бе нормативно очертана насоката в развитието на административното обслужване, осъществявано от общините. Неговото усъвършенстване към комплексно административно обслужване (КАО) налага продължаване на процеса за създаване на  всички необходими условия на организация на работата в общинска администрация Самуил  по предоставянето на услуги, свързани с гражданската регистрация на населението. Към настоящия момент   от 14 служители от структурата на Дирекция “ ОСРРСД”, само на един е предоставено право да подписва  издаваните документи посредством създадени за целта електронни подписи, както и да има право на достъп до НБД „Население“. По този начин се съкращава значително времето за обслужване на гражданите, като се предоставя възможност на заявителите да получават веднага или в много кратки срокове съответната административна услуга относно гражданското състояние и гражданската регистрация. 

От Електронния регистър НБД „Население“ се издават различни видове удостоверения от регистъра на населението. Всички те се изготвят в два екземпляра, въз основа на специално искане (формуляр), като единият екземпляр с искането се съхранява в общината за срок от 5 години. Изпълнението на нормативно установената задача за създаване на комплексно административно обслужване изисква допълнителен финансов ресурс, което обосновава приемането на предлагания проект за изменение в ГЛАВА III ЦЕНИ НА НЕУРЕДЕНИ СЪС ЗАКОН УСЛУГИ, ОКАЗВАНИ ИЛИ ПРЕДОСТАВЯНИ ОТ ОБЩИНАТА НА ФИЗИЧЕСКИ И ЮРИДИЧЕСКИТЕ ЛИЦА   на Наредбата за определянето и администрирането на местните такси и цени на услуги на територията на Община Самуил  (наредбата).
Възниква необходимостта и от предоставяне на технически услуги на гражданите, във връзка с ползванията от общинския горски фонд на общината.Община Самуил е собственик на близо 300 хектара общинско горски фонд.Това налага да се приемат и въведат такси, както за подържането на горския фонд, така и за услуги предоставяни на физическите и юридическите лица, по отношение на ползването и подържането му.
2. Целите, които се поставят
Проектът за изменение на ГЛАВА III  от   наредбата цели успешното по-насетнешно провеждане на започнатия в Община Самуил през 2008 г. процес на материално-техническо обезпечаване, в т.ч. чрез осигуряването на допълнителни програмни продукти, необходими за своевременното и адекватно обслужване на заявителите на услуги  - гражданите, бизнеса и институциите в сферата на гражданската регистрация и останалите сфери. Въвеждането на КАО изисква и допълнителен софтуер за електронно  заявяване на услугите, за регистриране на подадените  заявления в деловодната система, отчитане на плащането и пр., което е свързано с инвестиции и труд.

За тази цел в Община Самуил е внедрен и се поддържа програмният продукт по гражданско състояние „Актуер“. По отношение на заявленията за издаване на удостоверения за раждане, брак или смърт, следва да се отбележи, че посредством  получения достъп до НБД, служителите по гражданско състояние  е имат възможност за бързо обслужване на гражданите и бизнеса, намаляване на време за обслужване и средства на заявителя.

Изключение правят тези услуги, респ. издаването на удостоверения,  за които е предвиден друг ред за издаване (напр. Удостоверения за наследници) или такива, за които първо трябва да бъде направена корекция в НБД „Население“ в рамките на същия ден. 

Въведените нормативни промени в административното обслужване на населението, в частта относно гражданското състояние и гражданската регистрация, налага често, по искане на граждани, бизнеса или институциите, да бъдат изпращани, съответно изисквани документи от други общини. Тази служебна кореспонденция и взаимодействие се осъществява включително чрез писма с обратна разписка, ползване на куриерски услуги, като разходите за това са за сметка на Община Самуил. 

3. Очакваните резултати от прилагането, включително финансовите, ако има такива

Към настоящия момент всички електронни регистри по гражданско състояние след 2000 г. от Националния регистър по гражданско състояние (НРГС-актове за раждане, брак и смърт) на Община Самуил са въведени в НБД „Население“ и са подписани електронно. 

Предложението за изменение в размера на някои от таксите и цените на услуги, съгласно настоящия проект на ГЛАВА III  от на наредбата е изготвен при съобразяване и на следните обстоятелства.

В съответствие с Наредба №РД-20-02-9/21.05.2012 г. за функциониране на Единната система за гражданска регистрация и Наредба №РД-20-02-6/24.04.2012 г. за издаване на удостоверения въз основа на регистъра на населението, както и предвид Конвенцията за издаване на многоезични извлечения от актовете за гражданско състояние, подписана на 08.09.1976 г. във Виена, в сила за Република България от 18.12.2013 г., документите за гражданско състояние, при поискване, могат да бъдат издавани от Община Самуил на три езика с цел да бъде избегнат превода и легализацията им. Издаването на т. нар. многоезични актове по гражданско състояние от Община Самуил, както и на такива, съставени в други общини след 2000 г., които са подписани електронно, е свързано с разходването на допълнителни финансови средства. Действащият размер на таксите е определен преди настъпилите нормативни промени в уредбата на административното обслужване на населението, поради което същите не отчитат разходите, свързани с издаването им - за езиков превод, справки между институциите и общините и други дейности. 

Същевременно стойността на таксата за издаването на многоезичен акт за гражданско състояние е същия, като за съставянето на акт само на български език.

Продължава въвеждането в „Актуер“ на актовете за раждане, брак и смърт, съставени преди 2000 г. от служителите на дирекция “ ОСРРСД” и актуализирането на данните за НБД „Население“. 

Предвижда се през 2016 г. да се създаде възможност кметовете и кметските наместници да заявят електронни подписи и право на достъп до Електронен регистър НБД „Население“ с цел модернизация на обслужването в сферата на гражданското състояние и гражданската регистрация на цялата територия на Община Самуил.

Предвид изложеното, считам резонно и основателно приемането на настоящото предложение за изменение на ГЛАВА III  от на Наредбата за определянето и администрирането на местните такси и цени на услуги на територията на Община Самуил, съгласно представения проект.

4. Анализ за съответствие с правото на Европейския съюз

Предложения и мнения по публикувания проект могат да бъдат правени в 14-дневен срок, считан от …….2015 г. на следните електронни адреси: info@samuil.eu и obssamuil@abv.bg
ПРОЕКТ

на

за изменение на Наредбата за определянето и администрирането на местните такси и цени на услуги на територията на ОбщинаСамуил
/приета с решение № 33.404  на Общински съвет-Самуил, протокол №33,  от  17.03.2003г ./


§1. В  чл.48 от ГЛАВА III “ Цени на неуредени със Закон услуги, оказвани или предоставяни от Общината на физически и юридически лица”  на  Наредбата за определянето и администрирането на местните такси и цени на услуги на територията на Община Самуил се правят следните изменения в размера на таксите:
В раздел II “ За административно обслужване “ от Таблицата:

· Точка 28 се изменя така ” Издаване на удостоверения, за това дали имота не е общинска собственост”    - лв./бр.    – 3.00
· Създава се нова точка 31г. „Припознаване на дете – 5.00 лева“
В раздел V “ Услуги от звено “ Местни данъци и такси “ от Таблицата:

В Точка 58 се създават нови подточки:
· д/ “ Заверка на удостоверения и документи издадени от звено “ МДТ”, необходими за чужбина – лв./брой  - 5.00 лева  

·  е/ “ Заверка на молби-декларации за обстоятелствена проверка– лв./брой  - 10.00 лева

Създава се нов раздел в таблицата VI “  Технически услуги от общинския горски фонд”

Нова точка 61.” За маркиране на дървесина и сортиментиране на дървесинана  корен”:

                    61а. Едра строителна дървесина – пл.м3     -   1.00 лева без ДДС

                   61б. Средна строителна дървесина – пл.м3   -   1.20 лева без ДДС


61в. Дребна строителна дървесина – пл.м3   -   1.40 лева без ДДС


61г. Дърва за огрев – пр.м3     

      -   1.40 лева без ДДС

Нова точка 62.” За измерване, кубиране и маркиране на дървесина с общинска горска марка в лежащо състояние”:

                62а. Едра строителна дървесина – пл.м3     -   0.50 лева без ДДС


62б. Средна строителна дървесина – пл.м3     -   0.60 лева без ДДС


62в. Дребна строителна дървесина – пл.м3     -   0.70 лева без ДДС


62г. Дърва за огрев – пр.м3     

       -   0.80 лева без ДДС

Нова точка 63.” За събиране на вършина от общински горски територии”- пр.м3  - 5.00 лева без ДД 
Нова точка 64.” За издаване на хартиени превозни билети за транспортиране на дървесина от извън горските територии – за  1 бр.- 1.50 лева без ДДС

КМЕТ НА ОБЩИНА САМУИЛ
